Public procurement notice: Contract Award Notice
Published: 2018-08-11
Buyer: Istekki Oy
Country: FI
Contract type: Supplies
Procedure: Open procedure
CPV classification: 35120000: Surveillance and security systems
Award criteria: The most economic tender

Technical requirements: Hankinnan kohteena on paikannus-, hoitajakutsu- ja henkilöturvajärjestelmä, jota Istekki Oy tarjoaa asiakkailleen palveluna. Järjestelmän tiedonsiirtomenetelmän ja paikannuksen tulee perustua Bluetooth-teknologiaan ja sen tulee olla soveltuva SOTE-ympäristöön. Hankintaan sisältyy järjestelmän lisäksi asennussuunnittelua, tuki- ja ylläpitopalvelua sekä koulutusta. Kilpailutuksen perusteella valitaan yksi (1) toimittaja.
Hankinnan kohteena on paikannus-, hoitajakutsu- ja henkilöturvajärjestelmä, jota Istekki Oy tarjoaa asiakkailleen palveluna. Järjestelmän tiedonsiirtomenetelmän ja paikannuksen tulee perustua Bluetooth-teknologiaan ja järjestelmän tulee olla soveltuva SOTE-ympäristöön. Järjestelmä voidaan hankkia kokonaisena tai sen osia voidaan liittää osaksi loppuasiakkaalla jo olemassa olevaa järjestelmää. Istekki Oy tuottaa itse 1. ja 2. tason palvelut loppuasiakkailleen ja hankkii tarvittaessa 3. tason tuki-, ylläpito- ja huoltopalvelut toimittajalta liitteenä olevan tuki- ja ylläpitosopimuksen mukaisin ehdoin. Toimittajan tulee järjestää vähintään seuraavat koulutukset ennen järjestelmän käyttöönottoa Istekille: pääkäyttäjä-, asennus-, huolto- ja ylläpitokoulutus sekä käyttökoulutus. Istekki kouluttaa järjestelmän loppukäyttäjät asiakasorganisaatiossa.
Järjestelmä tullaan lähtökohtaisesti asentamaan Istekin palvelimelle, mutta hankinnassa varataan optio hankkia SaaS-palvelu toimittajalta.
Tarjouskilpailussa 187947 saatiin kolme (3) tarjousta, jotka kaikki hylättiin tarjouspyynnön vastaisina. Saatujen tarjousten perusteella hankintayksikkö havaitsi, että hankittavien palveluiden sisältöä ei ole kuvattu tarjouspyynnössä tarpeeksi tarkasti ja sen vuoksi tarjouspyyntö on tulkinnanvarainen. Tästä syystä tarjoajien tarjoamat palveluiden hinnat eivät ole vertailukelpoisia keskenään. Järjestelmä tullaan kilpailuttamaan uudelleen syksyn 2018 aikana.
Hankintalain (1397/2016) 125 §:n mukaan hankintamenettely voidaan keskeyttää vain todellisesta ja perustellusta syystä. Hankintamenettelyn keskeyttämistä koskevaan ratkaisuun sovelletaan, mitä hankintaa koskevasta päätöksestä säädetään 123 §:ssä. Hankintalain esitöiden mukaan keskeyttämisen syyn arvioinnissa hankintayksikön tulee kiinnittää huomiota siihen, perustuuko hankintamenettelyn keskeyttäminen todellisiin syihin, ja siihen, vaikuttaisiko ratkaisu syrjivästi ehdokkaisiin tai tarjoajiin. Kotimaisen oikeuskäytännön mukaan hankintamenettelyn keskeyttämistä ei pidetty julkisista hankinnoista annettujen säännösten vastaisena, kun tarjouskilpailun keskeyttäminen perustui todellisiin syihin (esim. KHO 28.9.2006 taltio 2514). Oikeuskäytännössä ja -kirjallisuudessa todellisina syinä on pidetty muun muassa sitä, että hankintamenettelyssä on havaittu olennainen virhe, eikä virhettä voida korjata muutoin kuin keskeyttämällä hankinta ja käynnistämällä kokonaan uusi tarjouskilpailu. Hankinnan keskeyttämiselle on lainsäädännön tarkoittama perusteltu syy. Ratkaisu ei vaikuta syrjivästi tarjoajiin. Hankintayksikkö pitää salassa tarjousasiakirjat julkisuuslain (laki viranomaisten toiminnan julkisuudesta 621/1999) 24 §:n 1 mom. 17 kohdan nojalla turvatakseen kilpailun toteutumisen tasapuolisesti ja syrjimättömästi uudella tarjouskierroksella. Tarjousasiakirjat voivat sisältää sellaista tietoa, joka on omiaan aiheuttamaan taloudellista vahinkoa tai saattaisi toisen samanlaista tai muutoin kilpailevaa toimintaa harjoittavan julkisyhteisön tai yksityisen parempaan kilpailuasemaan tai heikentäisi julkisyhteisön mahdollisuuksia edullisiin hankintoihin. Asiakirjat tulevat julkisiksi vasta, kun asiassa on tehty uusi kilpailutus ja sopimus on allekirjoitettu.